ಜೆಲ್ಲಿಫಿಶ್ ದಾಳಿಯಿಂದಾಗಿ 150 ಕ್ಕೂ ಹೆಚ್ಚು ಪ್ರವಾಸಿಗರಿಗೆ ಗಾಯ!

ಮುಂಬೈ: ನೀಲಿ ಬಣ್ಣದ ಜೆಲ್ಲಿಫಿಶ್ ದಾಳಿಯಿಂದಾಗಿ ಸುಮಾರು 150 ಕ್ಕೂ ಹೆಚ್ಚು ಪ್ರವಾಸಿಗರು ಗಾಯಗೊಂಡಿರುವ ಘಟನೆ ಮಹಾರಾಷ್ಟ್ರ ಮುಂಬೈ ಸಮುದ್ರ ತೀರದಲ್ಲಿ ನಡೆದಿದೆ.

ಕಳೆದ ಎರಡು ದಿನಗಳಲ್ಲಿ ಹಲವಾರು ಮಂದಿ ಗಾಯಗೊಂಡಿದ್ದು, ಗಂಟಲು ನೋವಿನಿಂದ ಬಳಲುತ್ತಿದ್ದಾರೆ. ಈ ಮೀನು ಕಚ್ಚಿದರೆ ಮನುಷ್ಯರ ಜೀವಕ್ಕೆ ಅಪಾಯವಿಲ್ಲ. ಕಚ್ಚಿದ ಬಳಿಕ ಗಂಟೆಗಟಲ್ಲೇ ಉರಿ ಇರುತ್ತದೆ. ಈ ಜೆಲ್ಲಿ ಫಿಶ್ ಮೀನುಗಳಿಗೆ ಕಚ್ಚಿದರೆ ಅವುಗಳು ಸಾಯುತ್ತದೆ.

ಮುಂಬೈನ ಸಮುದ್ರ ತೀರದಲ್ಲಿ ಜೆಲ್ಲಿ ಫಿಶ್‍ಗಳು ಸಾಮಾನ್ಯವಾಗಿ ಪ್ರತಿ ವರ್ಷ ಮಾನ್ಸೂನ್ ಅವಧಿಯ ಮಧ್ಯದಲ್ಲಿ ಕಾಣಸಿಗುತ್ತದೆ. ಆದರೆ ಈ ಬಾರಿ ಬಹುಬೇಗನೆ ಹೆಚ್ಚಿನ ಸಂಖ್ಯೆಯಲ್ಲೇ ಕಾಣಿಸಿಕೊಂಡು ಅಚ್ಚರಿ ಮೂಡಿಸಿದೆ. ಇವುಗಳು ಸಾಮಾನ್ಯವಾಗಿ ಅಟ್ಲಾಂಟಿಕ್, ಪೆಸಿಫಿಕ್, ಮತ್ತು ಭಾರತದ ಸಮುದ್ರ ತೀರದಲ್ಲಿ ಕಂಡುಬರುತ್ತವೆ.

ಸಾಧಾರಣವಾಗಿ ಸಮುದ್ರದ ದೂರದಲ್ಲಿ ವಾಸವಾಗಿರುವ ಈ ಮೀನುಗಳು ಜೋರಾದ ಗಾಳಿ ಬಂದಾಗ ದಡಕ್ಕೆ ಬರುತ್ತವೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ: www.instagram.com/publictvnews